Anime

Άνιμε (ιαπωνικά: アニメ, λατινικά: anime) είναι μία μορφή κινούμενης τέχνης ανιμέισιον με προέλευση από την Ιαπωνία.

Στην αγγλική γλώσσα, ωστόσο, και ευρύτερα στη δυτική κουλτούρα, "Άνιμε" ονομάζονται τα κινούμενα σχέδια που παράγονται στην Ιαπωνία, με την ξεχωριστή αισθητική τους. Η λέξη αποτελεί συντόμευση της αγγλικής λέξης animation, η οποία στα ιαπωνικά προφέρεται ως "animeeshon" (アニメーション). 

Τα πρώτα άνιμε παρουσιάστηκαν στην Ιαπωνία γύρω στο 1945, ωστόσο τα χαρακτηριστικά και η τεχνοτροπία τους, σταθεροποιήθηκαν τη δεκαετία του 1960, κυρίως μέσα από τα έργα του καρτουνίστα  (γνωστός και ως ο Ντίσνεϋ της Ιαπωνίας). 

Τα άνιμε συνδυάζουν τις τεχνικές τις εικονογράφησης και του animation. Σε σύγκριση με τα δυτικού τύπου κόμικς, τα anime εστιάζουν λιγότερο στο animation των κινήσεων και περισσότερο στον ρεαλισμό των σκηνικών, όπως επίσης και στη χρήση των εφέ της κάμερας (panning, ζουμάρισμα και γωνίες λήψης).

Οι χαρακτήρες των άνιμε έχουν συγκεκριμένα εξωτερικά γνωρίσματα στον σχεδιασμό τους, με χαρακτηριστικότερο όλων τα εκφραστικά μεγάλα μάτια, που βοηθούν στην έκφραση των συναισθημάτων. Ωστόσο, οι εκφράσεις των ηρώων πολλές φορές δεν είναι ρεαλιστικές, αφού το πρόσωπο και άλλα χαρακτηριστικά του μεγεθύνονται υπερφυσικά, ανάλογα με την ένταση του συναισθήματος. Επίσης, οι τοποθεσίες που παρουσιάζονται συνήθως είναι πολύ λεπτομερείς σε σχεδιασμό, και συχνά είναι εμπνευσμένες από πραγματικά μέρη.

Η βιομηχανία των άνιμε στην Ιαπωνία περιλαμβάνει 430 στούντιο παραγωγής, μεταξύ των οποίων και τις μεγάλες εταιρείες παραγωγής Studio Ghibli, Gainax, και Toei Animation. Η βιομηχανία παραγωγής άνιμε γνώρισε ιδιαίτερη ανάπτυξη από τη δεκαετία του 1980 και μετά, όταν με τη χρήση υπότιτλων ή και ηθοποιών φωνής κατέκτησε τη διεθνή αγορά. Από το 2016 και μετά, τα ιαπωνικά άνιμε καταλαμβάνουν το 60% της αγοράς των τηλεοπτικών σειρών κινουμένων σχεδίων. Άλλα μεγάλα στούντιο που έχουν αναλάβει τη δημιουργία σειρών και ταινιών άνιμε είναι το Studio Bones, το Studio Pierrot, το Studio Ufotable κλπ.

Οι σειρές και οι ταινίες άνιμε έχουν πάντα διαφορές από το μάνγκα ή από το οποιοδήποτε άλλο πρωτότυπο υλικό. Για παράδειγμα, οι υπερβολικά βίαιες σκηνές δε συμπεριλαμβάνονται.

 Πηγές προέλευσης 
Οι περισσότερες σειρές άνιμε βασίζονται σε μάνγκα. Μάνγκα ονομάζονται τα ιαπωνικά κόμικς όπου τα περισσότερα είναι ασπρόμαυρα. Διαβάζονται από τα δεξιά στα αριστερά.

Άλλες σειρές βασίζονται σε ελαφριές νουβέλες (light novel). Οι ελαφριές νουβέλες έχουν περισσότερο διάλογο κι αφήγηση σε σύγκριση με τα κόμικς. Ωστόσο έχουν πολύ λίγες εικονογραφήσεις.

Τα τελευταία χρόνια η βιομηχανία έχει επενδύσει και σε μάνχουα (manhwa). Η λέξη μάνχουα είναι όρος για τα νοτιοκορεατικά κόμικς. Σε σύγκριση με τα ελαφριά μυθιστορήματα, ο διάλογος είναι λιγότερος και συμπεριλαμβάνονται μερικές εικονογραφήσεις. Παράλληλα, και τα ελαφριά μυθιστορήματα, αλλά και τα κόμικς της Νότιας Κορέας, διαβάζονται από τα αριστερά προς τα δεξιά.

Υπάρχουν σειρές και ταινίες που δε βασίζονται σε κόμικς, είναι αυθεντικές σειρές (original anime).

Αρκετές σειρές έχουν την τύχη να επανακυκλοφορήσουν ξανά και να ακολουθούν πιο πιστά την ιστορία τους. Αρκετές από αυτές τις σειρές είναι το Fullmetal Alchemist, το Shaman King, το Fruits Basket κλπ.

 Δείτε επίσης 
 Μάνγκα
 Οτάκου 

 Παραπομπές 

 Εξωτερικοί σύνδεσμοι 

 Anime News Network
 AniDB
 AnimePlanet
 .aNiMe//GR
 Greek Otaku Radio 

*
Κατηγορία:Ορολογία anime και manga